LIT โบรกฯอัพประมาณการกำไรปีนี้โตเกือบ 50%แนะซื้อเป้า13บ.
LIT โบรกฯอัพประมาณการกำไรปีนี้โตเกือบ 50% แนะซื้อเป้า 13 บาท
17 พ.ค. 2560

บล.ฟินันเซีย ไซรัส ระบุในบทวิเคราะห์วันนี้(17 พ.ค.) ว่า บริษัท ลีซ อิท จำกัด (มหาชน) หรือ LIT  รายงานกำไรสุทธิไตรมาส1/60 ที่ 34 ลบ. +20%เทียบไตรมาสก่อนหน้าและ +72%เทียบช่วงเดียวกันของปีก่อนดีกว่าที่คาดไว้และยังเป็นกำไรที่เป็นจุดสูงสุดใหม่ กำไรที่เพิ่มขึ้น เทียบไตรมาสก่อนหน้ามาจากการเพิ่มขึ้นของรายได้ดอกเบี้ยรับ ซึ่งสอดคล้องกับเงินให้สินเชื่อที่เติบโตแข็งแกร่ง +3%YTD ส่วนต่างอัตราดอกเบี้ยยังอยู่ในระดับสูงราว 7% ขณะที่ควบคุมค่าใช้จ่ายได้ดีมาก Cost to income ratio อยู่ที่ 55% ลดลงจาก 60% ในไตรมาสก่อน สะท้อนการเกิด Efficiency จากการขยายตัวของสินเชื่อที่ดีขึ้น
เงินให้สินเชื่อสุทธิ ไตรมาส1/60 อยู่ที่ 1.88 พันลบ.  +3%YTD สินเชื่อที่เติบโตดีมาจากสินเชื่อโครงการ (สินเชื่อสัญญาเงินให้กู้ยืม) ซึ่ง +15%เทียบไตรมาสก่อนหน้าเติบโตสูงกว่าที่เราคาดไว้ทั้งปี ขณะที่สินเชื่อ Factoring ชะลอตัวลงตามฤดูกาลและสินเชื่อเช่าซื้อขยับขึ้นเล็กน้อย เทียบไตรมาสก่อนหน้าด้านคุณภาพหนี้ NPL (ค้างชำระ &gt; 3 เดือน) ของลูกหนี้ทุกประเภทอยู่ที่ 3.85% ของสินเชื่อรวมเพิ่มขึ้นจาก 3.22% ในไตรมาสก่อนเกิดจากสินเชื่อประเภทโครงการ  Coverage ratio ที่ 74% และ 2.85% ของสินเชื่อซึ่งมากกว่าเป้าหมายของบริษัทที่ 2.75%
LIT ได้ออกและเสนอขาย LIT-W1 ได้หมดทั้งจำนวนในเดือนเม.ย.ที่ผ่านมา ซึ่งจะส่งผลต่อโครงสร้างทางเงินทุนใน 2Q17 (ลดการพึ่งพิง B/E และขยายธุรกิจได้ตามเป้าหมาย) คาดว่า D/E Ratio จะลดลงสู่ &lt; 2.5 เท่าจาก 3.1 เท่าใน 1Q17
ปรับประมาณการกำไรสุทธิปี 2017 ขึ้น 12% เป็น 148 ลบ. +47%เทียบช่วงเดียวกันของปีก่อนโดยส่วนใหญ่เป็นการปรับเพิ่มประมาณการสินเชื่อโครงการ (Project loan) ขึ้นจากเดิม 700 ลบ. เป็น 850 ลบ. +33%เทียบช่วงเดียวกันของปีก่อนจากสินเชื่อส่วนนี้ที่ดีกว่าคาดและเกินกว่าที่เราคาดไว้ทั้งปีไปแล้ว
ทั้งนี้ LIT ได้แจ้งตลาดฯเกี่ยวกับการให้วงเงินให้กับโครงการชลประทานฯมูลค่า 215 ลบ. ระยะเวลา 2 ปี (น่าจะทยอยบันทึกตามเวลาการให้สินเชื่อ) เราปรับเพิ่มราคาเหมาะสมปี 2017 เป็น 13.00 บาท (เดิม 12.30 บาท) อิง PER 21 เท่า